กรุงไทยลุยปล่อยกู้1แสนล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ครึ่งปีหลังรายใหญ่ขยายลงทุนเชื่อดอกกู้ฝากเตรียมขึ้นแน่
โพสต์ทูเดย์ — “กรุงไทย” ลุยแหลก เพิ่มเป้าสินเชื่อทั้งปีไม่ต่ำกว่า 1 แสนล้าน จากเดิม 7 หมื่นล้าน เหตุครึ่งปีแรกไปได้สวย 
นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย เปิดเผยว่า ธนาคารได้ปรับเพิ่มเป้าหมายขยายสินเชื่อสุทธิปีนี้เป็นไม่ต่ำกว่า 1 แสนล้านบาท หรือคิดเป็นอัตราเติบโต 10% จากเดิมที่เคยตั้งเป้าหมายไว้แค่ 7 หมื่นล้านบาท เนื่องจากครึ่งปีแรกธนาคารปล่อยสินเชื่อไปแล้วกว่า 9 หมื่นล้านบาท ในจำนวนนี้เกินกว่าครึ่งเป็นสินเชื่อภาครัฐ รองลงมาเป็นสินเชื่อลูกค้ารายย่อย
นายอภิศักดิ์ กล่าวว่า อัตราการขยายตัวสินเชื่อได้อ้างอิงจากอัตราการขยายตัวเศรษฐกิจ (จีดีพี) ที่ปีนี้คาดว่าจะอยู่ที่ 56% โดยในครึ่งปีหลังสินเชื่อของธนาคารจะขยายตัวจากภาคเอกชน ทั้งโครงการขนาดใหญ่ (เมกะโปรเจกต์) โครงการไทยเข้มแข็งที่เริ่มประมูลกันแล้ว
“ช่วงนี้เศรษฐกิจดีขึ้น การปล่อยสินเชื่อก็จะเกิดขึ้นใหม่ ตอนนี้สินเชื่อที่เบิกใช้เริ่มเยอะพอควร” นายอภิศักดิ์ กล่าว
นายอภิศักดิ์ กล่าวว่า หนี้ที่ไม่ก่อให้เกิดรายได้ (เอ็นพีแอล) เฉพาะสินเชื่อที่ปล่อยใหม่เกิดขึ้นน้อยกว่า 1% ขณะที่เอ็นพีแอลรวมในปีนี้ตั้งเป้าหมายว่าน่าจะต่ำกว่า 5% ของสินเชื่อรวม
นายอภิศักดิ์ กล่าวว่า สำหรับอัตราดอกเบี้ยในช่วงที่เหลือของปีนี้นั้นจะขึ้นอยู่กับอัตราการเติบโตทางเศรษฐกิจเป็นหลัก ซึ่งจะเห็นดอกเบี้ยค่อยๆ ขยับขึ้น แต่ไม่ถึงทำให้ตลาดช็อก และดอกเบี้ยเงินกู้ปัจจุบันในระดับ 67% ถือเป็นอัตราที่ต่ำ ไม่ได้เป็นภาระให้กับผู้ทำธุรกิจเมื่อเทียบกับดอกเบี้ยเงินกู้ในอดีตที่สูงเป็นเลข 2 หลัก
ขณะที่ดอกเบี้ยเงินฝากจากที่เคยติดลบจากเงินเฟ้อ ก็จะค่อยๆ ขยับขึ้น โดยจะเริ่มเห็นว่าแต่ละธนาคารออกผลิตภัณฑ์เงินฝากพิเศษให้กับลูกค้า ซึ่งธนาคารก็ออกเงินฝากดอกเบี้ย 3.3% เพื่อส่งเสริมลูกค้าในกลุ่มผู้สูงอายุ
อย่างไรก็ดี ปัจจัยเศรษฐกิจช่วงที่เหลือของปีก็ยังมาจากปัจจัยทั้งภายในและนอกประเทศ โดยความเสี่ยงจากปัจจัยในประเทศเกิดจากภาคการเมือง และกฎหมายในมาตรา 67 มีความเสี่ยงว่ารัฐบาลจะสามารถแก้ปัญหาได้แค่ไหน ถ้าแก้ได้ก็เป็นผลดีต่ออนาคตของประเทศ ขณะที่ปัจจัยจากต่างประเทศ เศรษฐกิจในสหรัฐและปัญหาในยุโรปอาจดีขึ้น แต่ก็ต้องคอยระวัง อาจไม่ดีอย่างที่คาดไว้
นายโฆสิต ปั้นเปี่ยมรัษฎ์ ประธาน กรรมการบริหาร ธนาคารกรุงเทพ กล่าวว่า ธนาคารตั้งเป้าสินเชื่อในปี 2553 เติบโต 46% จากปีก่อน ซึ่งเบื้องต้นคาดการณ์ว่ามีความเป็นไปได้ที่สินเชื่อจะเติบโตที่ 5% โดยการเติบโตดังกล่าวได้รับผลดีหลักมาจากการส่งออกที่มีแนวโน้มฟื้นตัวขึ้นอย่างชัดเจน ขณะที่ยังมีการลงทุนเพิ่มขึ้น โดยเฉพาะการลงทุนโครงการขนาดใหญ่ที่ส่งผลดีต่อภาพรวมสินเชื่อของธนาคาร สำหรับช่วงครึ่งปีแรกที่ผ่านมาสินเชื่อเติบโต 23%